section_heading: Radnja
paragraph_text: Tijekom putovanja nepodnošljivost između Christiana i Bligha raste sve više pogotovo nakon što Christian otvoreno kritizira Blighov način upravljanja brodom. Kada brod dođe na svoje odredište, otok Tahiti, gdje posada mora pronaći i donijeti na brod biljku hljebovac kako bi je odnijela kući (što je uostalom bio i glavni zadatak putovanja) Bligh kažnjava Christiana na način da mu ne dopušta odlazak s broda tijekom njihova boravka na obali. U međuvremenu Byam se nastanjuje na obali i živi s poglavicom Hitihiti (William Bambridge) te njegovom kćerkom Tehanni (Movita Castaneda) te se bavi prevođenjem engleskog rječnika na jezik Tahitija. Hitihiti nagovara Bligha da dopusti Christianu jedan dan provoda na otoku. Bligh pristaje, ali se vrlo brzo predomišlja iz čistog prkosa. Ipak, Christian se oglušuje na njegovu naredbu i provede jedan dan van broda na otoku u romansi s Tahiti djevojkom Miamiti (Mamo Clark). Christian joj obećava da će se jednoga dana vratiti. lijevo|250px|mini|Početak filma Pobuna na brodu Bounty Nakon što odu s Tahitija, posada započne razgovarati o pobuni nakon što oštra Blighova disciplina uzrokuje smrt voljenog kirurga Bacchusa (Dudley Digges) te nakon što kapetan smanji potrošnju vode za posadu i započne ju koristiti za biljke hljebovac. Christian, iako se u početku protivio toj ideji, odluči da ne može više tolerirati Blighovu brutalnost, pogotovo nakon što svjedoči okovanim mornarima u podpalublju broda. Posada provaljuje u ormar s oružjem i preuzme brod. Bligh i oni koji su mu ostali odani ukrcavaju se na mali brodić i odlaze na pučinu samo s hranom, mapom i kompasom. Zahvaljujući Blighovoj kapetanskoj sposobnosti, ipak uspijevaju pronaći put do kopna i spasiti se.